Отчетен доклад

НЧ „Развитие-1892”

Редовно годишно отчетно-изборно Общо събрание

30.03.2020 г.

Добър вечер уважаеми членове на Общото събрание,

Добре дошли на всички вас, на Редовно годишно отчетно-изборно Общо събрание на НЧ „Развитие-1892” – Бяла Слатина.

Българските читалища са една уникална за Европа културна институция, която съществува единствено у нас. Те са знак за достиженията на народа ни, който иска да съхрани опита си, да го предаде в историята, да разкаже за миналото си.

Поколения наред читалището в гр. Бяла Слатина е символ на народната памет и силния български дух. Основано през 1892 г. читалището получава името „Развитие” и става средище на богата и разнообразна културно - просветна и творческа дейност, за да остане за поколенията и до днес.

Традиционно нашето читалище си партнира с Община Бяла Слатина, Сдружение „Първи юни“, читалищата, училищата и детските градини, пенсионерските и спортните клубове в общината, с Регионална библиотека „Хр. Ботев“ – Враца, с Общинско краеведско дружество „Сребреня“, с църковното настоятелство при храм „Св. Параскева“, фирмите в града, кабелна телевизия „Ета-рава“. Имаме общи инициативи, участваме в съвместни прояви и се подкрепяме взаимно в много проекти. Фирмите „Папас Мел“ и „Селебра“ са наши редовни дарители, за което им благодарим.

Интересни и полезни бяха съвместните ни инициативи с местната църква „Св. Параскева“ по повод големите християнски празници. Взехме участие в проект на МИГ – Троян с издирване, проучване, съхраняване и разпространение на традиционни рецепти от нашия край с цел издаването на кулинарен справочник.

Всички събития и прояви в Читалището се отразяват своевременно в „Читалищен вестник“, вестник „Слово +“, вестник „Северозапад днес“, радио „Видин“ и социалните мрежи. С това се популяризира не само дейността на читалището, но и на Бяла Слатина.

Действителните членове на Общото събрание за 2019 г. са 156.

През отчетната 2019 г. настоятелството като изпълнителен орган на читалището проведе 10 свои заседания, на които взе 24 решения относно дейността на НЧ „Развитие-1892” - гр. Бяла Слатина. Със своята дейност настоятелството работеше както за изпълнение на работния календарен план, програмата за дейността на читалището през 2019 г., така и контролираше, вземаше решения по възникнали през този период проблеми и задачи. Всички взети от настоятелството решения бяха своевременно свеждани до знанието на Читалищния секретар и служителите за изпълнение.

В НЧ „Развитие-1892” гр. Бяла Слатина и през изминалата 2019 г. продължиха успешно да реализират дейност традиционните звена и направления:

* **Читалищна библиотека**
* **Художествена галерия**
* **Обединена школа по изкуствата и спорта**
* **Смесен камерен хор**
* **Любителски театрален състав**
* **Културно – масова дейност**
* **Материална база**

**Информация за дейността на библиотеката през 2019 г.**

Библиотеката при читалище „Развитие-1892” и през 2019 г. утвърждава функциите си на движеща сила в образованието, културата и информацията. Тя е единственият местен информационен център, предоставящ всякакъв вид информация на своите ползватели.

Библиотеката е система, чиито компоненти са: библиотечен фонд, читатели, библиотекар. Една от основните задачи на библиотеката е увеличаване на библиотечния фонд. Сега библиотечният фонд възлиза на 78 121 тома, новите книги за 2019 г. са 525, от които 113 тома закупени по проект „Българските библиотеки – съвременни центрове за четене и информираност“ към Министерство на културата, 40 тома са закупени със средства на читалището, а другите са придобити чрез дарение.

За нас е важно да имаме нови книги в библиотеката, защото по този начин сме в крак с времето, а не се превръщаме в склад на книги. Новите книги са много важна причина за привличането на повече читатели в библиотеката. Освен това и самото обслужване на читателите и удовлетворяването на техните потребности също довеждат много хора от различни възрасти и професии тук. На всеки читател са дадени материалите, от които той се нуждае, както и точно развитите теми за доклади, реферати, дипломни работи.

Читателите за 2019 г. са 858, от тях децата са 228, а над 14 годишна възраст са 630. Посещенията в библиотеката са 19538, а заетите библиотечни документи са 40 238 тома. Обособени са 35 табла и кътове по различни поводи. Направените писмени и устни библиотечно-информационни справки са 137.

Другата насока на работа на библиотеката за привличане на читателите са културно-масовите прояви.

Периодично в библиотеката се провеждат методически срещи с библиотекарите от общината.

През месец февруари бяха проведени детски работилници с деца от училищата в града за изработка на хартиени кукли и мартеници. Проведе се и литературна вечер «Любовта, без която не можем».

Библиотеката инициира изложба на мартеници «Мартенички бели и червени», в която се включиха граждани и институции.

Библиотеката бе партньор на Регионална библиотека «Хр. Ботев» - Враца в проект «Първи стъпки в програмирането с робота Финч». В рамките на един месец 10 деца преминаха обучение по програмиране, а най-добре представилото се дете Даниел Пешков представи Бяла Слатина на творчески лагер в гр.София.

През март месец се проведоха работилници за изработка на картички за Осми март и пролетта. Дадохме началото и на нашето Ателие за творческо писане, в което взеха участие младежи с изяви в областта на литературата. Те направиха своето дебютно четене в литературната вечер «Пролетта». Осъществиха и творческа среща с местния автор Лъчезар Лазаров, който им даде ценни съвети за поетото поприще на творци.

С детските градини от общината реализирахме изложба «Празник на пролетта». Реализирахме и творческа среща за Яна Язова с журналиста Юлий Йорданов.

Заедно с децата от НУ «Цани Гинчев» проведохме урок за застрашените растения и животни, вписани в Червената книга на България.

В рамките на «Маратона на четенето» проведохме четения с всички детски градини и начални училища в града. Това бяха празници за малчуганите. Четохме приказки с децата от танцовите състави при читалището и с Пенсионерския клуб.

Децата от първите класове направиха своето първо посещение в библиотеката под надслов «Вече сме грамотни» и получиха първите си читателски картони безплатно. Посещение направиха и деца от Центъра за подпомагане.

Проведоха се отново работилници за картички и великденска украса, както и обучение на възрастни хора за Начална компютърна грамотност. Поредната изложба бе на яйца и великденска украса «Великденска магия».

На 17 април се проведе творческа среща с Яна Кременска, а на 7 май представихме новите книги «На пост» и «На стоп» на Николай Фенерски. На 21 май по традиция събрахме любителите на литературата «Със словото на белослатинските творци».

Деца ни помагаха в обработката на книги в кампанията «Библиотекар за един ден».

Библиотекарите взеха участие в обмяна на добри практики между библиотеките от област Враца и библиотеката в Крайова, Румъния. Библиотеката бе домакин и на обучителен семинар на библиотекарите от община Бяла Слатина с обучители от РБ „Хр. Ботев“ Враца за „Насърчаване на медийната грамотност чрез развитие на критично мислене и цифрова грамотност“.

През лятото се организираха занимания за децата под мотото „Лято в библиотеката“. В различните дни се провеждаха групови четения, творчески работилници, прожекция на филми.

Организираха се уроци за 105 години от обявяването на Бяла Слатина за град, за Еньовден, и др.

Поетичната книга на Васил Чавдаров „Щавена душа” бе представена през месец август.

# Освен от училищата в града библиотеката бе посетена от Пенсионерски клуб – гр. Вършец, ученици от гр. Кнежа и курсанти от военоморското училище във Варна.

В рамките на Панаирните дни бе представено дългоочакваното второ издание на Алманах „Китка“, под редакцията на поета Лъчезар Лазаров.

Със съдействието на Регионална библиотека „Хр. Ботев“ – Враца се проведоха уроци с детски градини и начални училища „Първи стъпки в програмирането с бийботи“. Проведоха се и коледни работилници.

Библиотеката се включи и в Националната седмица на четенето с верижни четения с ученици от училищата в града, както и в благотворителния базар „Всички заедно за Сачко“.

Светлина Берова, Василка Цачева и Виолета Кръстева представиха читалището на XVI краеведска конференция „Миналото на родния край – послание към бъдещето“, организирана от Регионална библиотека „Хр. Ботев“ – Враца. Валентина Бобойчева взе участие във Втория Национален форум „Библиотеките днес“ в София, организиран от Фондация „Глобални библиотеки – България“.

Библиотеката съвместно с Краеведско дружество „Сребреня“ организираха срещи с деца от краеведски клуб „Корени“ по различни теми: 105 г. Бяла Слатина град, забележителностите на Бяла Слатина, лечебната сила на билките, символите на България и др.

**Художествената галерия** при НЧ „Развитие-1892” с уредник Марио Беров

Художествената галерия е създадена през 1984 г. Тя е единствена по рода си на територията на гр.Бяла Слатина. Днес фондът на галерията съдържа над **300** произведения на изобразителното изкуство. През годините на своето съществуване, тя се превърна в едно от значимите средища на културен живот в Общината. Тук се организират множество прояви свързани с разпространение и популяризиране на произведенията на изобразителното изкуство, изложби и творчески срещи.

През изтеклата 2019 г. уредникът на **галерията Марио Беров о**съществи редица дейности:

10 – 20.03. – дизайн и оформление на корицата на книгата „Да дариш светлина“

21.03. – покани и плакати за Литературно четене за пролетта и представяне на млади творци

22.03. – подреждане изложбата на детски рисунки „Празник на пролетта“ и изработка на покани и грамоти

28.03. – покани и плакати за Творческата вечер, посветена на Яна Язова

11.04. – беседа с ученици НУ „Ц. Гинчев“ за пролетните празници

12.04. – беседа с ученици от IV-ти клас на НУ „Христо Ботев“ за пролетните празници

15.04. – беседа и изработка на Великденски сувенири с ученици от 3-ти клас на НУ „Христо Ботев“.

16.04. – беседа и изработка на картички с деца и младежи с интелектуални затруднения към Сдружение „Първи юни“.

17.04. – лекция за Великденските празници заедно със Светлина Берова

17.04. – изработка на плакати и покани за Творческа среща с Яна Кременска.

19.04. – рисуване на голямо яйце с деца.

22.04. – събиране на експонати, подреждане на изложба „Великденска магия“, изработване на грамоти

22-26.04. – подреждане на Благотворителен базар на Великденски сувенири и картички, изработване на плакати и покани

23.04. – аранжиране на салона за гостуваща постановка на театър – гр.Кърджали

3.05. – изработване на покани и афиши за концерт на групите по народни танци „Празнична магия“

7.05. – организиране, транспорт, подреждане и откриване на изложба на галерия „Савчеви“-гр. Оряхово

7.05. – изготвяне на покани и афиши представяне на книгите „На стоп“ и „На пост“ на Николай Фенерски.

13-14.05. – предпечатна подготовка на плакати за Асамблея на ученическото творчество

15.05. – изработка на плакат и сценография на концерт „Предай нататък“

18.05. – изработване на афиши, покани, грамоти, сценография за фестивала „Златното петле“

23.05. – реставрация на табелката пред Община Бяла Слатина

5.06. – организиране, подреждане и откриване на благотворителна фото изложба на снимки от Света Гора за Рожден ден на Обществен дарителски фонд Бяла Слатина.

8.06. – изработка и дизайн на плакат за фолклорен събор „Данфорови ритми“, село Галиче

12.06. – изработка и дизайн на плакат (винил) за 105 години от обявяването на Бяла Слатина за град

14.06. – изработване на плакати и покани за Благотворителен концерт „Всички заедно за Сачко“

19.06. – участие в работилница – изработване на хвърчило от деца

26.06. – участие в работилница за Еньовден

27.06. – изработване на икона на Св. Параскева за подарък на посланика на Япония

27.06. – изработване на плакати и покани за Тържествен концерт по повод 105 години Бяла Слатина град.

14.08. – изработване на плакати и покани за представяне на стихосбирката на Васил Чавдаров „Щавена душа“

15.08. – 3.09. – сценография и изработване на декори за постановката „Юнаци с умни калпаци“ на самодейния колектив към НЧ „Развитие - 1892“

4.09. – рисуване с деца на Форум за малки проекти към Сдружение „Първи юни“

12.09. – изработване на плакати и покани за Концерт на Самодейните колективи към НЧ „Развитие – 1892“.

12.09. – организиране, подреждане и откриване на изложба с картини на белослатински художници, изработване на плакати и покани

12.09. – изработване и дизайн на магнити с рекламна цел за читалището.

13.09. – изработване на плакати и покани за Представяне на алманаха „Китката“ 2

14.09. – изработка и дизайн на винили за всички участници в Празник на есенното плодородие в Лесопарка организиран от МИГ Бял Слатина.

1.10. – беседа с Пенсионерски клуб – Вършец в Художествената галерия.

15.10. – лепене на фолио на рекламните пана за Форум под надслов "Предизвикателства и възможности пред бизнеса в Бяла Слатина".

19.10. – изработване на покани и плакати за XII Фестивал на шлагерната песен „Цепелина“

24.10. – беседа с ученици от Клуб „Млад краевед“ от ОУ „св. Климент Охридски“ в Художествена галерия

28.10. – беседа с ученици от НУ „Цани Гинчев“ в Художествена галерия

30.10. – изработка на плакати и покани за празничен концерт за Деня на будителите

5.11. – организиране, подреждане и откриване на изложба на картини от корейски майстори на приложното изкуство.

15.11. – беседа с ученици от ОУ „Отец Паисий“ –гр. Кнежа.

20.11. – беседи с ученици от НУ „Христо Смирненски“ и деца от ДГ „Радост“.

21.11. – беседа с ученици от I a клас на НУ „Христо Ботев“

22.11. – беседа с ученици от Х клас на ПГО „Елисавета Багряна“.

9.12. – аранжиране на благотворителна изложба-базар „Всички заедно за Сачко“ и изработка на икони с благотворителна цел.

16.12. – сценография за премиерата на постановката „Юнаци с умни калпаци“ на самодейния колектив към НЧ „Развитие 1892“.

**Обединена школа по изкуствата и спорта**

Към Обединената школа по изкуствата и спорта през 2019 г. функционират: Състав за български народни танци, Групи по характерни и модерни танци и Мажоретен състав, балет „Грация” и Детска вокална група „Бони-бон“. Обучението в школата изгражда таланта на децата, развива чувството им за отговорност, запълва свободното им време.

**Детска вокална група „Бони-Бон” с ръководител Ива Йотова**

През изминалата 2019 г. във Вокалната група се обучаваха 15 деца, които са разделени в две възрастови групи: малки - 1 – 4 клас и големи – 7 – 12 клас. В заниманията си децата усвояваха основите на певческото изкуство, развивайки своя творчески дух, чувство на отговорност и колективизъм. Чрез пеенето се работи за цялостно развитие на музикалността на децата – умение за точно интониране, метроритмичният усет, като в същото време то дава възможност за индивидуално и колективно емоционално преживяване.

Децата от голямата група взеха участие във всички общински и читалищни мероприятия. Участваха във фестивали в гр. Враца – Областен етап; гр. Вършец – Зонален етап, където са носители на призови награди.

Изяви:

1.03. – участие в концерт по повод Ден на самодееца

3.03. – участие в концерт по случай Националния празник на България 3 март

21.03. – откриване на инициативата „Да засадим дърво“

19.04. – участие в концерт „България пее“

20.04. – участие във фестивал „ Пуст всегда будет солнце“ в гр. Враца – областен етап – отличени с две първи места

27.04. – участие в Пролетен празник „ Време е за българско“ – Лесопарк Бяла Слатина

8.05. – участие във възпоменателно събитие по случай 9 май при паметника „Перката“

15.05. – съвместен концерт със Смесен камерен хор под надслов „Предай нататък“

18.05. – участие във фестивал „ Пуст всегда будет солнце“ – зонален етап – отличени с второ място

18.05. – участие във фестивал „Златното петле“

24.05. – Ден на българската просвета и култура и на славянската писменост

05.06. – рожден ден на Дарителски обществен фонд и представяне на книгата „Да дариш светлина“ и благотворителната изложба „Манастирът Зограф“

13.06. – участие в тържествата по повод 110 години на ПГО „Ел. Багряна“

14.06. – благотворителен концерт „Всички заедно за Сачко“

27.06. – посрещане на японския посланик

27.06. – концертно участие 105 г. Бяла Слатина град

8–12.07. – IV Международен фолклорен фестивал в Паралия, Катерини, Гърция

12.09. – откриване на панаирни дни Бяла Слатина

13.09. – „Бяла Слатина търси талант“ – отличени с две втори места

16.09. – поздрав към Ива Йотова – във фирма „Селебра“

4.10. – поздрав към учителите от общината по повод Ден на учителя

16.10. – откриване на Център за деца с увреждания и техните семейства

19.10. – участие в XII Общински фестивал на шлагерната песен „Цепелин“

30.10. – концерт по случай 1 ноември

26.11. – участие в концерт по повод 140 години НЧ „Хр. Ботев – 1879“ в гр.Козлодуй

03.12. – запалване светлините на коледната елха

04.12. – музикален поздрав на Вечер на дарителите

05.12. – концерт на Читалището на елхата

През 2019 г. изявите на Вокалната група са 28, на които са изпети общо 104 песни, за което е положен много труд от страна на децата. В заниманията в групата децата развиват своите социални умения – учат се да общуват, да бъдат играчи в един отбор, да изразяват себе си така, че това да е в синхрон с изявата на другите. В музикален план развиват умението да чуваш другите около себе си, да намериш своето място в общата музикална структура, да общуваш както с колегите си, така и с публиката. Като група те развиват самодисциплина, внимание към детайлите, способности за полагане на целенасочени усилия за постигане на определена цел, удовлетворение от постигнатия резултат, повишава самоувереността и самоуважението на учениците ни.

През 2020 г. Ива Йотова като ръководител на Вокална група „Бони – Бон “ е работила основно върху подготовката на децата за участие в: общински и читалищни мероприятия, празници, тържества, фестивали, Годишен концерт на съставите към НЧ „Развитие-1892“, общ концерт на Камерен хор и „Бони – Бон“ и предстоящо участие в Международен фолклорен фестивал в Чанаккале – Турция. Това изисква много труд, постоянство, ангажираност и сътрудничество от страна на родители и деца.

Децата са силно мотивирани, притежават личностни качества, ценности и нагласи за емоционално, социално, духовно – нравствено развитие в съответствие с възрастта, потребностите и интересите им.

Взимайки **у**частие във всички дейности, които се предлагат към НЧ „Развитие – 1892“ – гр. Бяла Слатина, в децата възпитаваме отговорност и екипност, интерес към културата и изкуството, съхраняване на националното самосъзнание, бит и култура.

**Състав за народни танци с хореограф Детелина Крачуновска**

Танцов състав „Развитие“ към НЧ „Развитие-1892“ – гр. Бяла Слатина се състои от 3 възрастови групи, включващи 60 танцьори. В репертоара на състава се танцуват танци от различни фолклорни области на България – шопска, северняшка, тракийска, пиринска. Многобройни са участията на групите в местни и други мероприятия и фестивали в страната. Танцьорите с интерес и любов посещават репетициите и с желание участват в концертите. Заучаването на традиционните хора и танци ги докосва с българското и бита ни. Така те се чувстват истински съхранители на българщината. Всеки стъпил в танцовата зала запазва своята любов към народните танци в сърцето си завинаги.

През 2019 г. групите взеха участие в следните изяви:

18.01. – откриване на кино „Роял“

14.02. – Общински празник по случай празника „Св. Трифон Зарезан“

01.03. – концертно участие в Ден на самодееца

03.03. – участие в концерт по повод Националния празник на Република България 3 март

20.04. – празник по случай „Лазаровден“ и „Цветница“

27.04. – участие в Пролетен празник „ Време е за българско“ – Лесопарк Бяла Слатина

03.05. – концерт-спектакъл на танцовия състав „Празнична магия“

12.05. – концерт в село Лазарово

21.05. – участие в програма за Празника на с. Борован

24.05. – участие в концерт по случай Деня на славянската писменост

31.05. – участие в концерт на ПГО „Елисавета Багряна“

01.06. – концерт в село Еница

02.06. – участие във фестивал „Де е Българското“ – с. Очин дол

14.06. – Благотворителен концерт „Всички заедно за Сачко“

27.06. –посрещане на японския посланик

01.07. – първа жътва в село Чирен

21.07. – участие във Фестивал на народната носия и обичай – с. Рибарица

27.07. – курбан в село Лазарово

28.07. – участие във Фолклорен фестивал „Искри от миналото“ – Априлци -спечелени сребърен и бронзов медали в 2 категории

12.09. – откриване на Панаирни дни Бяла Слатина

13.09. – фолклорно надиграване „На мегдана“ - Бяла Слатина

28.09. – участие във Фестивал на слънцето в пещерата „Проходна“ гр. Луковит

12.10. – участие в празник на тиквата- гр. Севлиево

16.10. – откриване на Център за деца с увреждания и техните семейства

30.10. – участие в концерт по повод Деня на будителите

05.12. – запалване на коледната елха

09.12. – участие в откриването на ремонтираното родилно отделение в МБАЛ Бяла Слатина

**Балет „Грация” с ръководител Росица Маринова**

В балет „Грация“ се обучават 38 деца в пет възрастови групи от 6 до 18 години. Целта на обучението е всестранната физическа подготовка на развитието на децата. Заниманията на децата от балета започва от ранна детска възраст и спомага за формирането на личността – организираност, трудолюбие, воля. Чрез танците децата развиват различни качества – гъвкавост, издръжливост, сила, лекота, бързина. Репертоарът на групите е изграден от танци в различни стилове – модерен балет, танцово шоу, гимнастика, МТВ танци и кей поп танци. Децата посещават с голямо желание часовете.

През изминалата година децата от балет „Грация“ взеха участие в:

18.01. – откриване на кино „Роял“

1.03. – концерт по случай деня на самодееца

6.04. – фестивал за кей поп танци“ Анимес Експо2019 г. гр София

18.05. – участие във Фестивал за народна и забавна песен „Златното петле“

1.06. – концерт в с.Еница

14.06. – благотворителен концерт - „Всички заедно за Сачко“

27.06. – участие при посрещането на японския посланик

12.09. – концерт – Панаирни дни

14.09. – участие в празника на МИГ в лесопарка

1.11. – концерт по случай Деня на будителите

5.12. – участие в новогодишните празници –Концерт на елхата

9.12. – участие в Благотворителна изложба „Всички заедно за Сачко“

**Групи по Характерни и модерни танци и Мажоретен състав с хореограф Борислава Иванова**

В съставите се обучават 25 деца в две възрастови групи, които изучават различни видове и стилове в танцовото изкуство. В часовете се разучават елементи и движения от танци, съобразени с възможностите на децата. Репертоарът на съставите е богат и разнообразен. Участията на сцена пред публика повишават тяхното самочувствие, жизненост и енергичност. Зарежда ги с позитивни емоции. Танците повлияват на тяхната правилна стойка и добър тонус.

Мажоретният състав се изявяват с шалове, помпони и батони, марширувайки на известни маршове. Изучават се гръцки, испански, италиански, руски и руско-цигански танци. Децата се потапят и в магията на българския съвременен танц. Различните елементи, които изучават в съставите развива тяхната гъвкавост, ритмичност, концентрация, правилно дишане, артистичност. Представителният състав участва във всички читалищни и общински мероприятия.

През изминалата 2019 г.Групи по характерни и модерни танци и мажоретен състав взеха участие в следните мероприятия:

1.03. – участие в концерт за Деня на самодееца

3.03. – участие в концерт по повод отбелязването на Националния празник

27.04. – участие в Пролетен празник „Време е за българско“ в лесопарк Бяла Слатина

8.05. – участие в програма на паметника „Перката“

17.05. – откриване на спортен турнир по повод Деня на българския спорт

18.05. – концертно участие във фестивала „Златното петле“

21.05. – участие в програма за Празника на с. Борован

24.05. – шествие за обновената улица и участие в тържествен концерт по случай 24 май – Ден на българската просвета и култура

8.06. – участие в Традиционен събор в с. Галиче

14.06. – участие в Благотворителен концерт

27.06. – участие в концерт по повод посрещане на японския посланик

27.06. – участие в концерт по повод 105 години Бяла Слатина град

5.09. – участие във фестивал „Тъпан бие, хоро се вие, Буковец се весели българското да съхрани“ в с. Буковец

12-14.09. – Съставът взе участие в рамките на панаирните дни на Бяла Слатина: Концерт на самодейните състави при НЧ „Развитие – 1892” и тържествена церемония по случай деня на Бяла Слатина.

12.10. – откриване на Шосейно колоездачно състезание купа "Бяла Слатина"

16.10. – откриване на „Дневен център за подкрепа на деца с увреждания и техните семейства в гр. Бяла Слатина“

19.10. – участие във фестивала за шлагерни песни „Цепелина“

1.11. – участие в концерт за Деня на народните будители

26.11. – участие в концерт по повод 140 години НЧ „Хр. Ботев – 1879“ в Козлодуй

5.12. – участие в концерт по повод Запалване светлините на коледната елха на площад „Цола Драгойчева”

9.12. – участие в концерт на ПАГ „Н. Й. Вапцаров“ по повод отбелязването на 110-та годишнина от рождението на Н. Вапцаров

На всяка изява в публиката присъстват родителите и близки на танцьорите. Те оценяват труда на хореографа и поощряват изявите на децата си, а по този начин у тях се затвърждава представата, че в община Бяла Слатина има визия за развитието в позитивна насока на децата и се мисли за тяхното бъдеще.

Групите по характерни и модерни танци и Мажоретен състав ще вземат участие и през 2020 г. в организираните мероприятия от читалище „Развитие-1892“ и от Община Бяла Слатина.

**Самодейността** в НЧ „Развитие-1892” през изминалата 2019 г. се развиваше главно в областта на хоровото и театрално изкуство.

**Смесен четиригласен камерен хор** продължи своята работа и през 2019 г. под вещото ръководство и диригентство на Пламена Гешковска. Репертоарът на хора се обогати с над 20 песни, на които Пламена Гешковска е изготвила аранжимента. В хора участват 14 самодейци. Диригентът и хористите през годината усилено работеха по заучаването на разнообразния репертоар и постигане на високо художествено ниво на изпълненията. Камерният хор взе участие във всички официални събития организирани от Община Бяла Слатина и читалище „ Развитие-1892”, на които са изпети над 60 песни.

12.01. – участие в гр. Кнежа в среща на клуб „Русофили“

1.03. – участие в концерт по повод Деня на самодееца

2.03. – участие в Международен карнавален фестивал „Фършанги“

3.03. – участие в концерт по повод Националния празник 3-ти март

27.04. – участие в пролетен празник „Време е за българско“

9.05. – участие в концерт по случай Деня на Европа

15.05. – „Предай нататък“ – самостоятелен концерт заедно с ВГ „Бони-бон“

16.05. – концерт по случай 14 години Дом за стари хора „Св. Димитър“, с. Попица

24.05. – участие в концерт по повод Деня на българската просвета и култура и славянската писменост

5.06. – участие на рождения ден на Обществен дарителски фонд към Сдружение „Първи юни“

14.06. – благотворителен концерт „Всички заедно за Сачко“

27.06. – концерт по повод 105 г. от обявяването на Бяла Слатина за град

8-12.07. – участие в Международен фолклорен фестивал, Паралия, Катерини, Гърция

12-15.09. – участие в Панаирни дни Бяла Слатина

19.10 – участие във фестивала „Цепелина“

30.10. – участие в концерт по повод Деня на народните будители

5.12. – участие в Коледен концерт пред елхата

9.12 – участие в Благотворителна изложба-базар

**Любителски театрален състав**

През 2019 г. Театралният състав при читалището под ръководството на Никола Попов започна работа по пиесата „Юнаци с умни калпаци” от Никола Русев. Белослатинци имаха удоволствието да видят постановката на 16.12.2019 г.

**Културно – просветна дейност**

Освен вече изброените организирани от читалището: концертни участия, чествания на бележити годишнини, представяне на книги, изложби, организираните детски изяви, в Читалището се проведоха и певческия фестивал „Златното петле” – за деца до 14 годишна възраст, за изпълнение на българска народна и българска забавна песен. По традиция фестивалът е с конкурсен характер и дава възможност за изява на талантливите деца.

През октомври проведохме и XII фестивал на шлагерната песен „Цепелина”. Превърнал се в празник на приятелството, в него участваха певчески групи от Враца, Монтана, Севлиево, Ловеч, Борован и др. Специален гост бе проф. Захари Георгиев, основател на фестивала „Пирин фолк“. Фестивалът всяка година разширява своя обхват с амбицията да стане национален.

През изминалата 2019 г. на сцената на читалището гостуваха Музикално-драматичен театър „Константин Кисимов“ Велико Търново с мюзикъла „Вражалец“ и с постановките „Тримата братя и златната ябълка“ и „Декамерон“, както и театър Кърджали със „Застреляй идиотите“.

На 1 октомври певицата Тони Димитрова зарадва почитателите си с концерт „Моите неизпратени писма“.

Читалището съвместно с Община Бяла Слатина, училищата от града, Общинско краеведско дружество „Сребреня“, пенсионерски клуб „Бяла Злата“, творци от общината, клуб „Млад краевед“ и граждани отбелязахме 125 години от рождението на поета Николай Хрелков с паметно шествие и поднасяне на венци пред неговия паметник в градския парк.

**За обезпечаване** работата на читалището бяха извършени следните дейности:

* **ремонт на покрива на южната гримьорна на блок 1;**
* **подмяна на дограмата на зала19 и полагане на ламинат;**
* **саниране на външна стена, боядисване и поставяне на ламинат в зала 18;**
* **ремонт на тоалетната в блок 3 – боядисване и смяна на мивките в дамската тоалетна;**
* **сценично осветление за театрален салон;**
* **осветление за Картинна галерия;**
* **закупено електронно пиано „Ямаха“.**

С финансовите средства с които разполагаше читалището през 2019 година се постарахме да обезпечим неговата дейност, да откликнем на новите потребности на българското общество свързани с информационните технологии, модерните средства за комуникация и глобалното общуване. През 2019 г. Читалищното настоятелство и служителите на НЧ „Развитие-1892” град Бяла Слатина работиха с много професионализъм, с чувство за отговорност, за да съхранят и продължат успешно специфичната мисия на нашето читалище за съхранение и развитие на традиционните ценности както на нацията, така и на нашия Белослатински край.

30.03.2020 г.

**СВЕТЛИНА БЕРОВА**

*Председател на НЧ „Развитие-1892”,*

*гр.Бяла Слатина*